ฉบับร่าง:พระครูโสภณธรรมคุณาภรณ์ (ประเสริฐ สิริคุตฺโต)

พระครูโสภณธรรมคุณาภรณ์ (ประเสริฐ สิริคุตฺโต) เป็นพระครูสัญญาบัตรเจ้าคณะตำบลชั้นเอก ปัจจุบันดำรงตำแหน่งทางพระสังฆาธิการ เป็นเจ้าอาวาสวัดป่าเวฬุวันอรัญญวาสี อำเภอเขื่องใน จังหวัดอุบลราชธานี,เจ้าคณะตำบลเขื่องใน - ท่าไห (ธรรมยุต) อำเภอเขื่องใน จังหวัดอุบลราชธานี

**ชาติกำเนิด== 
พระครูโสภณธรรมคุณาภรณ์ (ประเสริฐ สิริคุตฺโต)  นามเดิมชื่อ ประเสริฐ ครองยุติ ท่านเกิดในตระกูลลูกชาวนา เกิดเมื่อวันศุกร์ ที่ ๙ พฤศจิกายน พ.ศ.๒๔๙๙ ตรงกับ วันขึ้น ๗ ค่ำ เดือน ๑๒ ปีวอก ภูมิลำเนาเดิม บ้านกุดกะเสียน ตำบลเขื่องใน อำเภอเขื่องใน จังหวัดอุบลราชธานี บิดาชื่อ คุณพ่อพา ครองยุติ มารดาชื่อ คุณแม่มี ครองยุติ มีพี่น้องร่วมกัน ๑๒ คน ท่านเป็นบุตรคนที่ ๙ 
ชีวิตวัยเด็ก ท่านเป็นคนขยันทำงานช่วยบิดามารดา ทำเกษตรกรรม ท่านอยู่แต่ทุ่งนาจนชาวบ้านไม่คุ้นหน้า นอกจากการทำนาแล้ว ก็ปลูกผัก เลี้ยงสัตว์ ตามสภาพท้องถิ่นในสมัยนั้น ด้านการศึกษา จบชั้นประถมศึกษาปีที่ ๔ ที่โรงเรียนบ้านกุดกะเสียน  พระครูโสภณธรรมคุณาภรณ์เป็นผู้ที่มีความจำดีอ่านคล่องเขียนคล่อง เป็นที่รักของเพื่อนฝูง หลวงปู่มีอุปนิสัย มีความเมตากรุณา มีความขยันอดทน มีปัญญาเฉลียวฉลาด ถือความสัตย์ ชอบทำประโยชน์ให้แก่ส่วนรวม
เหตุการได้ออกบวชเมื่อถึงวัยเกณฑ์ทหาร หลวงปู่ผางถามหลานชายว่าอยากเป็นทหารหรือไม่อยากเป็น หลานชายตอบว่าไม่อยาก หลวงปู่ผางจึงเป่ากระหม่อมหลานชาย ตอนนั้นหลวงปู่ประเสริฐกล่าวว่า “ตอนถูกเป่าเย็นตั้งแต่หัวกระหม่อมไปจนหมดทั้งสรรพางกาย” พอไปเกณฑ์ทหารปรากฎว่า หน้าอกกว้างไม่ถึงเกณฑ์ ทั้ง ๆ ที่หน่วยก้านส่วนสูงมากถึง ๑๘๕ เซ็นติเมตร จึงรอดจากการเกณฑ์ทหารและได้ตัดสินใจเข้าสู่ร่มกาสาวพัตร์ตั้งแต่บัดนั้นมา จึงได้อุปสมบท ณ สิมโบราณหลังเก่า ใน ปี พ.ศ.๒๕๒๐ ในคณะสงฆ์ฝ่ายมหานิกาย สีมาวัดกุดกะเสียน ตำบลเขื่องใน อำเภอเขื่องใน จังหวัดอุบลราชธานี โดย พระครูสาธุกิจจาทร (คำมี) เป็นพระอุปัชฌาย์ พระครูพินิจศิลคุณ (แสวง) เป็นพระกรรมวาจาจารย์ และได้ศึกษาพระธรรมวินัยเป็นเวลา ๑ ปี จนมีความรู้พอสมควร
หลังจากนั้นในปี พ.ศ.๒๕๒๑ หลวงปู่ผางได้มาตามถึงที่บ้านกุดกะเสียนเพื่อให้ไปบวชเป็นพระภิกษุฝ่ายธรรมยุต สึกพระจากมหานิกาย เพื่อเข้านาค ณ วัดอุดมคงคาคีรีเขต อำเภอมัญจาคีรี จังหวัดขอนแก่น โดยหลวงปู่ผางเขียนจดหมายฝากตัวมอบให้ เจ้าคุณพระปิยะทัสสี เจ้าคณะจังหวัดชัยภูมิฝ่ายธรรมยุต เป็นพระอุปัชฌาย์ให้การอุปสมบท พระครูโสภณธรรมคุณาภรณ์จึงได้เดินเท้าข้ามภูผาแดงไปตามลำพัง จนถึงวัดศรีแก้งคร้อ อำเภอแก้งคร้อ จังหวัดชัยภูมิ เพื่ออุปสมบทใหม่เป็นพระธรรมยุติกนิกาย เมื่อวันที่ ๒๒ เมษายน พ.ศ.๒๕๒๑ เวลา ๑๓:๓๐ น. ณ วัดศรีแก้งคร้อ ตำบลช่องสามหมอ อำเภอแก้งคร้อ จังหวัดชัยภูมิ โดยมี พระปิยะทัสสี (อำนวย กิตฺติสทฺโท) เจ้าคณะจังหวัดชัยภูมิ (ธรรมยุต) สมัยนั้นเป็นพระอุปัชฌาย์
พรรษาที่ ๑ ถึง ๕ พ.ศ.๒๕๒๑ - ๒๕๒๕ จำพรรษาที่ วัดอุดมคงคาคีรีเขต อำเภอมัญจาคีรี จังหวัดขอนแก่น ได้เดินทางไปกราบศึกษาพระธรรมวินัย พระธรรมกรรมฐานวิปัสสนาวิชาความรู้ต่าง ๆ กับหลวงปู่ผางและได้อยู่อุปัฏฐากหลวงปู่ผาง ที่วัดอุดมคงคาคีรีเขต ในตอนนั้นท่านตั้งสัจจะไม่รับกิจนิมนต์และกล่าวปิดวาจาสำรวมไม่พูดคลุกคลีกับหมู่คณะโดยไม่จำเป็น อยู่ปฎิบัติดูแลหลวงปู่ผางจนมรณภาพดับขันธ์แล้ว จึงออกจากสำนักแล้วทางธุดงค์ไปทางรอยต่อพม่า ท่านได้ออกเดินธุดงค์อยู่หลายปี และเดินทางมาพักที่วัดเขาตาเงาะอุดมพร กับหลวงปู่จื่อ พันธมุตโต ผู้เป็นศิษย์ผู้พี่ของหลวงปู่ประเสริฐ แล้วจึงออกเดินทางธุดงค์ ไปกราบศึกษาพระธรรมกรรมฐานวิปัสสนาวิชาต่าง ๆ กับหลวงปู่แหวน สุจิณโณ วัดดอยแม่ปั๋ง , หลวงปู่สิม พุทธาจาโร วัดถ้ำผาปล่อง , พระอาจารย์บุญจันทร์ จนฺทวโร วัดถ้ำผาผึ้ง , แล้วเดินทางธุดงค์กลับมาจำพรรษาที่วัดอุดมคงคาคีรีเขต อำเภอมัญจาคีรี จังหวัดขอนแก่น สมัยนั้นพระครูโสภณธรรมคุณาภรณ์ได้มีโอกาสไปกราบพ่อแม่ครูอาจารย์ หลาย ๆ รูป เช่น หลวงปู่ขาว อนาลโย , หลวงปู่เทสก์ เทสรังสี , หลวงปู่คำดี ปภาโส และพ่อแม่ครูอาจารย์ สายหลวงปู่มั่นอีกหลายองค์ แล้วเดินทางกลับมาจำพรรษาอยู่ที่วัดอุดมคงคาคีรีเขต คอยอุปัฏฐาก หลวงปู่ผาง จิตฺตคุตฺโต จนท่านมรณะภาพ หลวงปู่ประเสริฐ สิริคุตฺโต ยังเป็นศิษย์น้อง ของหลวงปู่บุญเฮ้า สุเมโธ,หลวงปู่จื่อ พันธมุตโต และ หลวงปู่นงค์ ปคุโณ  จนกระทั่งก่อนหลวงปู่ผางท่านจะมรณภาพท่านได้มอบ “บาตรครอง“ ของท่านให้กับพระครูโสภณธรรมคุณาภรณ์ได้เก็บไว้ใช้จนกระทั่งถึงปัจจุบัน 
ด้านการศึกษาหลวงปู่ศึกษาด้านปริยัติธรรมจนสอบไล่ได้นักธรรมเอก พระประเสริฐเป็นพระป่าและเมื่อถูกเสนอชื่อให้มีสมณศักดิ์ก็ได้ปฎิเสธมาโดยตลอด แต่ต่อมาก็ถูกแต่งตั้งให้มีสมณศักดิ์ เมื่อวันที่ ๕ ธันวาคม พ.ศ.๒๕๔๑ ได้รับพระบรมราชโองการโปรดพระราชทานสมณศักดิ์ เป็น พระครูโสภณธรรมคุณาภรณ์ และต่อมาได้รับหน้าที่เป็นพระอุปัชฌาย์ เจ้าคณะตำบลเขื่องใน พระประเสริฐ สิริคุตฺโต นอกจากท่านจะเป็นลูกศิษย์ขององค์หลวงปู่ผาง จิตตคุตโต โดยท่านมีศักดิ์เป็นหลานแท้ ๆสืบเชื้อสายโลหิตตระกูลครองยุติของหลวงปู่ผาง และองค์หลวงปู่ประเสริฐ ท่านเป็นพระที่ปฏิบัติดีปฏิบัติชอบ มีเมตตากรุณาเป็นเลิศ มีปฏิปทาจริยวัตรที่งดงามน่าเลื่อมใส เป็นที่เคารพศรัทธาของศาสนิกชนทั่วไป โดยเฉพาะชาวอุบลราชธานี

**ตำแหน่งทางพระสังฆาธิการ**
 เป็นเจ้าอาวาสวัดป่าเวฬุวันอรัญวาสี ตำบลเขื่องใน อำเภอเขื่องใน จังหวัดอุบลราชธานี- เป็นเจ้าคณะตำบลเขื่องใน - ท่าไห (ธรรมยุต) อำเภอเขื่องใน จังหวัดอุบลราชธานี- เป็นพระอุปัชฌาย์ ให้การบรรพชาอุปสมบทในเขตปกครองคณะสงฆ์ที่ตนเองปกครอง ในหน้าที่เจ้าคณะตำบลเขื่องใน (ธรรมยุต)  เข้ารับการฝึกซ้อมอบรมหรือสอบความรู้พระสังฆาธิการเพื่อแต่งตั้งเป็นพระอุปัชฌาย์คณะธรรมยุต ประจำปี ๒๕๔๖- เป็นผู้รักษาการแทนเจ้าอาวาส วัดอุดมคงคาคีรีเขต ตำบลนางาม อำเภอมัญจาคีรี จังหวัดขอนแก่น

**สมณศักดิ์**
 พ.ศ. ๒๕๔๑ ได้รับพระบรมราชโองการโปรดพระราชทานสัญญาบัตรตั้งสมณศักดิ์ พระครูสัญญาบัตร ในราชทินนามที่ พระครูโสภณธรรมคุณาภรณ์  (๕ ธันวาคม ๒๕๔๑) - พ.ศ. ๒๕๖๒ ได้รับพระบัญชาสมเด็จพระสังฆราช ตามที่มหาเถรสมาคมมีมติเห็นชอบให้เลื่อนชั้นพัดยศสมณศักดิ์ พระสังฆาธิการที่บำเพ็ญคุณประโยชน์ต่อประเทศชาติและพระพุทธศาสนา เป็นพระครูสัญญาบัตรเจ้าคณะตำบลชั้นเอก ในราชทินนามเดิมที่ พระครูโสภณธรรมคุณาภรณ์

**อ้างอิง==